text: Rumænske tricktyve fanget efter biljagt
  07 september 2012 kl. 11.44
  Tre patruljevogn jagtede og fangede fredag formiddag to rumænske tricktyve, som var blevet opdaget på Bilkas parkeringsplads i Vejle. Jagten sluttede først nord for Skanderborg.
  En kvinde blev ved 11-tiden kontaktet af de to udenlandske mænd, da hun parkerede ved Bilka i Vejle. 
  De to mænd spurgte om vej, og i samtalen lykkedes det den ene af rumænerne at lokke kvinden lidt væk fra hendes bil for at se på et kort. Samtidig kravlede den anden mand ind i kvindens bil og stjal et Dankort.
  
  Biljagt
  Vidner så optrinnet og forfulgte de to tyve, da de kørte ud af parkeringspladsen. De fik også fat i en del af bilnummeret. 
  Rumænerne kørte mod Horsens - og vagtcentralen i Horsens sendt en patrulje fra Horsens ud samtidig med, at to politibiler fra Vejle blev dirigeret nordpå ad motorvejen.
  
  Flygtede til fods
  Nord for Skanderborg fik de kontakt med rumænernes bil. Den blev standset, men de to mænd forsøgte at flygte til fods. 
  De blev indhentet af politifolkene.
  Politiest jurister overvejer, hvad der skal ske med dem. Da Rumænien i dag er et EU-land kan de ikke udvises, men der kan muligvis blive tale om en administrativ udvisning.
  